[{"text_idx": "#000000", "text": "Eventa Servo \u2013 oftaj demandoj (FAQ)"}, {"text_idx": "#000004", "text": "Mi havas unu filon, Jente."}, {"text_idx": "#000006", "text": "Mia unua laboro estis c\u0302e artgalerio Campo en Campo. Tio ne aparte interesis min, sed estis bona bazo por trovi pli indajn postenojn. Mi interalie laboris kiel teh\u0302nika telefona asistanto kaj respondeculo pri plendoj c\u0302e provizanto de retaliro Belgacom Skynet (nun Proximus), c\u0302e la financekonomia j\u0302urnalo De Tijd kiel interna instruisto de komputilaj programoj, c\u0302e Design Express kiel tradukisto de komputilaj programoj kaj verkisto de manlibroj. Tie mi instruis min mem kiel enpag\u0302igi per Adobe Indesign, programon kiun mi poste ankorau\u0306 ofte bezonis kaj plu uzas preskau\u0306 c\u0302iutage. Mi kreis propran eldonejon, franc\u0302izon de la franclingva Agenda Plus. De 2019 mi ambicias esti profesia esperantisto. Kvankam mi ne ric\u0302as, mi g\u0302ojas, ke mi sufic\u0302e bone elturnig\u0302as pri tio."}, {"text_idx": "#000009", "text": "Mi ekredaktis Esperantajn revuojn kaj librojn en la jaro 1993. La unua eldono kiun mi kunredaktis estis Jongeren Esperanto-Nieuws, la iama komuna revuo de la flandraj kaj nederlanda Esperanto-junularoj FLEJA kaj NEJ. Mi kunredaktis g\u0302in de januaro de 1993 g\u0302is au\u0306gusto de 1994, kaj estis g\u0302ia c\u0302efredaktoro kaj enpag\u0302iganto de januaro de 2004 g\u0302is aprilo de 2008."}, {"text_idx": "#000010", "text": "En la jaro 2006 aperis c\u0302e Flandra Esperanto-Ligo (unua eldono) mia Manlibro pri Vikipedio. Peter Bala\u0301z\u030c de Esperanto@Interreto (la nuna E@I) proponis kunlaboron pri dua eldono. Tiu aperis en marto 2007 je 1000 ekzempleroj!"}, {"text_idx": "#000013", "text": "Mi enpag\u0302igis jam multajn ekzemplerojn kaj kontribuis per diversaj artikoloj. Kelkaj (re)legindaj aperas en artikoloj."}, {"text_idx": "#000014", "text": "Aliaj eldonoj de Flandra Esperanto-Ligo"}, {"text_idx": "#000015", "text": "Bros\u0302uro pri la malfermo de la nova FEL-domo: pdfEsprimaro: retbutiko \u2013 prezenta filmetoPIV-ido (vortaro Esperanto-nederlanda): retbutiko \u2013 filmeta prezentoKatalogo 2021: els\u0302uti pdf \u2013 mendiloOklingva Proverbaro: retbutiko \u2013 vikipedia artikolo \u2013 prezenta filmeto \u2013 nacilingvaj indeksoj"}, {"text_idx": "#000016", "text": "En 2019 mi alig\u0302is al la redakcia skipo de la valona revuo Espe\u0301ranto en marche. Siatempe mi kunlaboris kun tiama prezidanto Jean-Pol Sparenberg kaj kun grafikisto Patricia Gobert; ili uzis Scribus. En 2021 Espe\u0301ranto Wallonie ekhavis novan prezidanton, Jean Annet, kaj li kreis novan aspektigon de la revuo. Ekde tiam mi redaktas kaj enpag\u0302igas la revuon per Indesign."}, {"text_idx": "#000017", "text": "Dum la renkontig\u0302o PEKO en Tilff en marto 2022 prezentig\u0302is dulingva libreto pri Esneux-Tilff. Mi provlegis la tradukon al Esperanto kaj enpag\u0302igis la tuton."}, {"text_idx": "#000018", "text": "Ekde marto 2022 mi kunlaboras kun Heidi Goes pri Esperantista Vegetarano, la revuo de TEVA. Al tiu revuo mi ne enhave kontribuas; mi nur g\u0302in enpag\u0302igas."}, {"text_idx": "#000022", "text": "Mi sen kaj kun barbo en somero 2021. Kion vi preferas? \ud83d\ude03"}]